Totsiens, BlackBerry-slimfoon | Maroela Media
BlackBerry het Woensdag aangekondig dat hy ná 14 jaar nie meer slimfone gaan vervaardig nie.
Die Kanadese maatskappy het gesê hy gaan voortaan daarop fokus om sagteware te vervaardig en gaan die vervaardiging van hardeware na ander maatskappye uitkontrakteer.
John Chen, BlackBerry se uitvoerende hoof, het gesê dié besluit volg op die maatskappy se sogenaamde Q2 2017-verslag.
Dié verslag het daarop gedui dat die vervaardiger verliese van minstens $372 miljoen (ongeveer R5 miljard) in die vorige kwartaal gely het.
Chen het onder meer gesê die vervaardiger het dermate gesukkel om te mee te ding met teëstanders soos Apple en Samsung.
“Ons gaan voortaan fokus op die ontwikkeling van sagteware, wat sekuriteit en programme insluit. Die maatskappy beplan om alle interne hardeware-ontwikkeling uit te kontrakteer. Dit gaan ons in staat stel om kapitaalvereistes te verminder en die opbrengs op kapitaal te verhoog,” het hy gesê.
Hy het vroeër vanjaar gesê die maatskappy sal teen September weet of die verlies van sy vervaardiging van slimfone na ŉ profyt omgeswaai kan word. Dit het egter nie gebeur nie.
Die finansiële maatskappy CMC Markets het gesê dié aankondiging is die einde van ŉ era vir dié slimfoon wat eens op ŉ tyd gebruikers se eerste keuse was.
“In 2013 het BlackBerry meer as 85 miljoen gebruikers gehad, maar dié getal gebruikers het tot 23 miljoen gedaal in Maart vanjaar,” het hy gesê.
BlackBerry het ook aangekondig dat sy finansiële hoof, James Yersh, einde Oktober die maatskappy gaan verlaat. Hy sal vervang word deur Steven Capelli, voormalige uitvoerende hoof van Sybass.
[Foto’s] 747-vlieënier neem mooiste foto’s
Die wêreld in foto’s – 28 September 2016
“Kontrakteur” is ‘n naamwoord. Die werkwoord, wat die vertaler hier soek, is “kontrakteer”.
Dit was inderdaad ‘n oorsig. Dankie dat jy ons daarop gewys het, ons het die berig gewysig.
TvA · 2 jaar gelede
Die Afrkaanse vertaling vir “5 billion” is “5 miljard”. 5 biljoen is ‘n heeltemal ander bedrag.
TvA….ekt nie geweet nie. Sal jy asb meer verduidelik. Dankie
Ons vra ook om verskoning vir dié flater wat die teksversorger nie raakgesien het nie. Die oorspronklike bedrag was $372 miljoen, dus ongeveer R5 miljard. Ons wysig die berig.
‘n “Billion” is ‘n “miljard” in Afrikaans en “trillion” is “biljoen” in Afrikaans.
Dit is baie interessant TvA en Suné.
Dit lei natuurlik na die vraag of daar in Afrikaans ‘n getal soos triljoen bestaan en hoeveel nulle (18?).
Hierdie Afrikaans en Engelse name is nogal verwarrend.
Min mense besef hoeveel ‘n biljoen (trillion) is. As Amerika sit met $21 biljoen Dollar skuld, hoeveel is dit. Om dit in perspektief te stel, een biljoen sekondes is gelykstaande aan 30 000 jaar !
‘n Goeie voorbeeld van swak besigheid besluite. BlackBerry is gekelder die dag toe hulle BIS begin uitfaseer het
Nico , dis is Blackberry Internet service. Ek gaan my BB einde van jaar maar moet weggooi, want dan is Whats up nie meer verkrygbaar . My foon is 4jaar en manlief s’n 6jaar oud, ek dink nie daar is n beter foon op die mark nie., dan praat ons nie van die internet vir R60pm!
Klipkouers, gee bietjie vir ons n analise waarom julle dink blackberry geval het en waarom appel so goed doen.
Connie Georgiou · 2 jaar gelede
@ Jennifer jy hoef nie jou Blackberry weg te gooi nie. Laai af WE CHAT op jou blackberry en very detailed WhatsApp WE CHAT is ook vernier. Hoop dit help
JAMMER OOR SPELLING FOUTE . LAAI AF WE CHAT EN VERY DERBYSHIRE WHATSAPP. WE CHAT IS OOK VERNIER HOOP DIT HELP! !!!
lorinda · 2 jaar gelede
Blackberry is die beste foon ooit,jy betaal R60 per maand en jys 24/7 op die internet,ekt gewoonlik soos R100 se airtime gebruik per maand met ander foone. Ek weet nie wats so wonderlik van n samsung,ipad ens.
Meeste mense om my het samsung foone en jy hoor gereeld dat hul foon in gestuur is om reg te maak of die screen het gekraak,my blackberry het al so baie geval,sy screen is nog baie mooi en hy werk 100%.
Binx · 2 jaar gelede
Beste nuus ooit. Verskeie blackberries gehad en elkeen het eindlose probleme gegee. Dis meer crackberry as blackberry!